แบงก์เข้มให้กู้แห่เปิดบัญชีบัตรนันแบงก์
ยอดเปิดบัญชีบัตรเครดิตกับธนาคารพาณิชย์ลด 6.28% คนแห่เปิดบัญชีกับนันแบงก์ยอดเพิ่ม 8.45% หลัง ธปท.คุมเข้ม
10 ก.พ. 2561

ยอดเปิดบัญชีบัตรเครดิตกับธนาคารพาณิชย์ลด 6.28% คนแห่เปิดบัญชีกับนันแบงก์ยอดเพิ่ม 8.45% หลัง ธปท.คุมเข้มธนาคารแห่งประเทศไทย (ธปท.) รายงานภาพรวมจำนวนบัญชีบัตรเครดิตสิ้นปี 2560 ว่า มีจำนวนทั้งสิ้น 20.33 ล้านบัญชี เพิ่มขึ้น 1.98 แสนบัญชี หรือ 0.99% เมื่อเทียบกับสิ้นปี 2559 โดยจำนวนบัญชีบัตรเครดิตที่เปิดกับธนาคารพาณิชย์ลดลงถึง 6.47 แสนบัญชี หรือ 6.28% แต่กลับมาเพิ่มมากในฝั่งจำนวนบัญชีที่เปิดกับบริษัทที่ประกอบธุรกิจบัตรเครดิตที่ไม่ใช่ธนาคาร (นันแบงก์) โดยเพิ่มขึ้นถึง 8.45 แสนบัญชี หรือ 8.61%ทั้งนี้ ภายหลังจาก ธปท.กำหนดคุณสมบัติผู้กู้ใหม่ เพื่อแก้ไขปัญหาหนี้ ครัวเรือน ประกอบกับธนาคารพาณิชย์เข้มงวดการปล่อยสินเชื่อ เนื่องจากต้องปฏิบัติตามมาตรฐานบัญชีใหม่ ถ้าหากปล่อยสินเชื่อที่มีความเสี่ยงก็จะต้องตั้งสำรองหนี้เพิ่มสำหรับภาพรวมการใช้จ่ายผ่านบัตรเครดิตเดือน ธ.ค. 2560 ยังคงเพิ่มขึ้น ต่อเนื่องจากเดือนก่อนหน้าในทุกหมวดการใช้จ่าย โดยปริมาณการใช้จ่ายรวม อยู่ที่ 2.01 แสนล้านบาท เพิ่มขึ้น 3.26 หมื่นล้านบาท หรือ 19.31% จากเดือน พ.ย.เมื่อแยกประเภทการใช้จ่ายจะพบว่าในเดือน ธ.ค. การใช้จ่ายบัตรที่เกิดขึ้นในประเทศไทยสูงถึง 1.72 แสนล้านบาท เพิ่มขึ้น 3.07 หมื่นล้านบาท หรือ 21.75 สำหรับการใช้จ่ายเบิกเงินสดล่วงหน้า อยู่ที่ 1.81 หมื่นล้านบาท เพิ่มขึ้น 1,461 ล้านบาท หรือ 8.77%นางวีระอนงค์ จิระนคร ภู่ตระกูล รองกรรมการผู้จัดการใหญ่ สายงานบุคคล ธนกิจ ธนาคารซิตี้แบงก์ ประเทศไทย กล่าวว่า ลูกค้าของธนาคารมีการใช้จ่ายอย่างสม่ำเสมอ การใช้จ่ายในเกือบทุกหมวดเติบโตสองหลักหรือมากกว่า10%ขณะที่การแข่งขันของผู้ให้บริการบัตรเครดิตก็คงจะรุนแรงเข้มข้นเหมือนเดิม